Diari Oficial de la Generalitat Valenciana


Sumari del DOGV 6534, del 02-06-2011 (2011/6201)

RESOLUCIÓ de 17 de maig de 2011, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Callosa d'En Sarrià, en favor de Gas Natural Cegás, SA. Expedient CBREDE/2005/29/03 i CBREDE/2005/58/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/6201


Data del document
:   17-05-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 17 de maig de 2011, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Callosa d'En Sarrià, en favor de Gas Natural Cegás, SA. Expedient CBREDE/2005/29/03 i CBREDE/2005/58/03. [2011/6201]  
Vist que la companyia Gas Alicante, SA, actualment Endesa Gas Distribución, SA, va presentar amb data 1 de juny de 2005, davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Callosa d'en Sarrià, firmat pel tècnic competent i visat pel col·legi oficial corresponent amb data 31 de maig de 2005, escrit en què sol·licita que li fóra atorgada l'autorització administrativa per a la distribució de gas natural al municipi de Callosa d'En Sarrià, província d'Alacant (CBREDE/2005/29/03).  
  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs, per mitjà de l'anunci corresponent, que es va publicar en els diaris Metro Hoy i La Verdad el dia 21 de juliol de 2005, en el Butlletí Oficial de la Província d'Alacant de 4 d'agost de 2005 i en el Diari Oficial de la Generalitat Valenciana de 26 de juliol de 2005.  
D'acord amb la documentació que hi ha a l'expedient, va ser presentat l'escrit d'al·legacions per l'empresa Gas Natural Cegás, SA, que manifesta, en síntesi, el següent:  
1. Que és part interessada en l'expedient, i ha presentat la sol·licitud d'autorització administrativa per a la gasificació en el municipi de Callosa d'En Sarrià que es tramita en l'expedient CBREDE/2005/58/03. 2. Que en el projecte presentat per l'actual mercantil, Endesa Gas Distribución, SA, s'observen deficiències tècniques com són la determinació exacta de la infraestructura de connexió a la xarxa d'APA(1), així com la garantia de subministrament a tota la zona d'expansió de sòl del municipi, perquè es limita a uns quants trams de carrers molt concrets que s'indiquen que seran ampliats a la resta de zona urbana i d'expansió, sense tindre en compte l'elevat cabal que s'haurà de preveure per a estes, ni les instal·lacions necessàries per a això, i, a més, falta una descripció de l'organització, sistemàtiques i recursos destinats a diferents operacions annexes a l'autorització que sol·licita, així com de la concreció de les zones urbanes i urbanitzables. 3. Que d'altra banda, l'empresa al·legant manifesta que el projecte per esta presentat disposa de les característiques que no té el presentat per Gas Alicante, SA, els avantatges d'este i la posició rellevant que, com a empresa distribuïdora té en l'àmbit de la Comunitat Valenciana.  
  
Del referit escrit es va traslladar a l'empresa peticionària, que va contestar, en síntesi, el següent:  
1. Que en el projecte presentat es definixen amb exactitud el total de les suposades deficiències tècniques mencionades en les al·legacions. No obstant això aclarix certs aspectes relacionats per l'al·legant, com són: Que la gasificació al municipi per mitjà de gasoducte està en estudi i que fins i tot ha sol·licitat de Gas Natural SDG, SA el punt de connexió en el gasoducte Redován-Els Montesinos-Torrevieja des del qual eixiria una antena al municipi d'Almoradí i que es prolongaria fins a Callosa d'en Sarrià; Que com a subministrament provisional s'indica la possibilitat de construir un centre d'emmagatzemament de gas fins a l'efectiva connexió al gasoducte, el corresponent projecte constructiu del qual definirà tots els detalls necessaris per a la construcció i la posada en marxa d'este; Que el projecte disposa de tots els elements tècnics per a garantir el subministrament a les zones urbanes consolidades i a les zones d'expansió del municipi. 2. A continuació realitza una contestació dels avantatges que com a empresa distribuïdora manté en el mercat de combustibles gasosos.  
Vist que sol·licitat pel Servici Territorial d'Energia informe l'Ajuntament de Callosa d'en Sarrià, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat, havent contestat a l'informe sol·licitat per mitjà d'un escrit en el qual manifesta:  
  
- Que és d'acord amb la sol·licitud d'autorització administrativa, amb la condició que s'aprove prèviament o simultàniament la xarxa general de subministrament exterior o la instal·lació de depòsits, i que s'obtinguen les corresponents llicències i autoritzacions.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
  
- Punt de connexió:  
a) Connexió al gasoducte Alacant-Benidorm-Altea, que disposa actualment d'autorització administrativa atorgada a Gas Natural Transporte SDG, SL, actualment Gas Natural Cegás, SA, per Resolució d'esta Direcció General d'Energia de 31 d'octubre de 2007.  
  
b) De forma provisional i mentre es concreten els punts de subministrament, la connexió a la xarxa de distribució es faria des d'un centre d'emmagatzemament de gas, la ubicació de la qual no esta definida.  
- Xarxa bàsica. Característiques:  
La xarxa primària discorre des del punt de connexió -únicament situat en el pla amb el núm. 2 de 2 del projecte del traçat de la canalització - fins a un lloc (no determinat) del nucli urbà, a pressió MPA(1). Discorre amb canonada de material polietilé PE-100, d'alta densitat SDR 17,6, amb diàmetre nominal de 200 mm, 160 mm i 110 mm, en una longitud de 521 m, 738 m i 27 m, respectivament. Longitud total: 1.286 m.  
La xarxa secundària ix de la principal, anteriorment descrita, en pressió MPB(1) i es connecta amb els punts de consum, i que serà executada en el mateix material polietilé i diàmetre de 110 mm i 60 mm, d'alta densitat SDR 17,6.  
La xarxa en MPA(1) disposarà de canonades de material polietilé PE-80 de mitjana densitat SDR-11 i diàmetres nominals 90 i 63 mm.  
Les canonades discorren, en condicions normals, a una profunditat de 0,60 m en les voreres, i és de 0,80 m en els casos en què es trobe un altre tipus de terrenys.  
- Pla d'expansió.  
Es distingix la limitació geogràfica de tres zones, que ocupen, respectivament, la zona nucli urbà, la zona contornada nucli urbà i l'última de resta del municipi, que per a major detall es poden vore en el pla de zonificació del projecte. La previsió del pla s'efectua d'acord amb l'execució d'obra corresponent a la canonada dissenyada a la pressió MPA(1), en el primer any, mentre que en els anys següents es realitzarà en funció del creixement vegetatiu de la població.  
  
Vist l'escrit presentat per la companyia Gas Natural Cegás, SA, de 23 d'agost de 2005, davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Callosa d'En Sarrià, firmat pel tècnic competent i visat pel col·legi oficial corresponent amb data 19 d'agost de 2005, perquè li siga atorgada l'autorització administrativa i aprovació de projecte per a la distribució de gas natural en el municipi de Callosa d'en Sarrià, província d'Alacant (CBREDE/2005/58/03).  
  
Vist que el Servici Territorial d'Energia d'Alacant va traslladar a l'empresa Endesa Gas Distribución, SA, de la sol·licitud efectuada per Cegás, SA, a fi de presentar les consideracions que estimara oportunes, sense que conste en l'expedient manifestació efectuada a esta.  
  
Vist que va ser sol·licitat pel Servici Territorial d'Energia informe l'Ajuntament de Callosa d'En Sarrià, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA.  
No figura en l'expedient la contestació a l'informe sol·licitat.  
Vist que Endesa Gas Distribución, SA, i Gas Natural Cegás, SA, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada la present resolució, consta justificadament acreditada a esta Direcció General d'Energia per part d'Endesa Gas Distribució, SA i Gas Natural Cegas, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'exansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de les zones objecte de sol·licitud.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista al municipi com a energia alternativa, facilitar el desenvolupament industrial i la diversificació energètica.  
  
Vist el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
  
Vist que per aplicació de l'article 55 punt 1 apartat b) de l'Esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V, Distribució de combustibles gasosos per canalització, del títol IV, Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Atés el que establix l'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que establix la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que existix entre la totalitat de les sol·licituds presentades per a la construcció de la xarxa de distribució de gas natural en el terme municipal de Callosa d'en Sarrià, íntima connexió a l'efecte de la seua resolució, es procedix a la seua acumulació, d'acord amb el que establix l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar la seua acumulació a altres amb els quals guarde identitat substancial o íntima connexió.  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió al gasoducte de gas natural Alacant-Benidorm-Altea, a l'abast i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Primer  
La concurrència de peticionaris a l'autorització administrativa per a la gasificació del municipi de Callosa d'En Sarrià en favor de Gas Natural Cegás, SA, i denegar la resta de sol·licituds que ho conformen i que han sigut acumulades al present expedient, amb les característiques següents:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
A través del gasoducte Alacant-Benidorm-Altea, que actualment disposa d'atorgament d'autorització administrativa, aprovació de projecte i declaració d'utilitat pública, Mitjançant La Resolució de 31 d'octubre de 2007, d'esta Direcció General d'Energia atorgada a Gas Natural Transporte SDG, SL, actualment Gas Natural Cegás, SA, així com autorització d'explotació del Servici Territorial d'Energia d'Alacant de 24 de febrer i 17 de març de 2011.  
- Estació de regulació i mesurament (ERM).  
Amb pressió MPB/MPA(1), màxima d'entrada de 4 bar i d'eixida de 0,4 bar, el cabal del qual és de 1000 m³(n)/h, d'alimentació al nucli urbà, i el cabal màxim que s'ha de trasbalsar en la xarxa és de 2600 m³(n)/h.  
- Canonades: xarxa bàsica.  
a) 1a fase (nucli urbà i perifèria)  
Conducció en pressió MPB(1), de material polietilé PE-100, d'alta densitat, qualitat SDR 17,6, amb diàmetre nominal de 200 mm i 160 mm en una longitud de 1.348 m, fins a la ubicació de l'ERM a l'entrada del nucli urbà, i 1281 m en el mateix nucli urbà, respectivament.  
  
b) 2a fase (urbanitzacions)  
Conducció en pressió MPA(1), de material polietilé PE-100, d'alta densitat, qualitat SDR 17,6, amb diàmetre nominal de 160 mm i 110 mm en una longitud de 1.300 m i 780 m, respectivament.  
Les zones assenyalades es determinen amb major detall en el pla núm. 481-IN 0.1 Rev 01, del projecte visat amb data 19 d'agost de 2005.  
Longitud total en les fases descrites: 2.629 m (1a fase)+2.080 m (2a fase)=4.709 m.  
Les canonades discorren, en condicions normals, a una profunditat de 0,60 m en les voreres, i és de 0,80 m en els casos en què hi ha un altre tipus de terrenys.  
- Pressupost: 215.362,14 euros.  
Les condicions a què està sotmesa la present resolució de concurrència són les següents:  
1. Les instal·lacions que s'han de construir i la descripció més detallada del punt de connexió definitiu, es faran d'acord amb el projecte tècnic d'execució, amb les característiques contingudes en la seua sol·licitud per a l'obtenció de l'autorització administrativa i l'aprovació d'este, i que cal presentar en el Servici Territorial d'Energia d'Alacant dins del termini de cinc mesos, comptadors a partir de la data de la notificació de la present resolució i, en tot cas es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. En relació amb el projecte tècnic d'execució s'haurà de fer menció, d'acord amb les característiques que estan arreplegades en el resolc únic, dels punts següents:  
a) Descripció concreta de la delimitació geogràfica, així com la dels vials que la limiten, corresponent a les fases compreses en els plans d'expansió, i assenyalades en el pla núm. 773-VF 7.1. Rev 01 del projecte visat amb data 19 d'agost de 2005.  
b) Situació urbanística i administrativa actualitzada de les àrees que comprenen cada una de les fases d'expansió previstes, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà de l'oportuna certificat urbanística.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptadors des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
(1) APA: 4 bar< P = 16 bar  
MPB: 0,4 bar< P = 4 bar  
MPA: 0,05 bar < P = 0,4 bar  
  
València, 17 de maig de 2011.- El director general d'Energia: Antonio Cejalvo Lapeña.